Bildungsroman - Wikipedia

# Bildungsroman

### Na Galipedia, a wikipedia en galego.

Bilndungsroman é un termo alemán traducido ao francés como "novela de aprendizaxe" e ao inglés como "novela de formación", que fai refencia ás novelas de autoformación nas que se amosa un desenvolvemento físico, moral, psicolóxico ou social dun personaxe, xeralmente da infancia á madurez.

Malia existiren trazos de bildungsroman nas obras clásicas medievais, pódese situar no Renacemento o nacemento embrionario deste tipo de novela, especialmente no xénero picaresco, Así, no Lazarillo amósase un proceso polo que o protagonista, Lázaro, aprende a defenderse da vida ao servizo de moitos amos.

Porén, adoita situarse no século XIX, coa novela A aprendizaxe de Wilhelm Meister de Goethe o inicio do seu xénero como tal. Moitas das grandes novelas do século XIX e XX, sen ser estritamente bilndungsroman, comparten algunha das súas características.

Así, Proust en Na busca do tempo perdido narra o proceso de aprendizaxe do protagonista, Marcel; o mesmo acontece en Retrato do artista adolescente de James Joyce, ou en A montaña máxica de Thomas Mann. Baixo as rodas, de Hermann Hesse é unha bilndungsroman no sentido máis estrito.

Malia que a novela de aprendizaxe semella perder peso desde a segunda metade do século XX, moitos dos seus elementos aínda perviven en novelas coma O Gardián entre o Centeo, de Salinger ou en numerosas películas.

Un exemplo de bilndungsroman ou novela de autoformación na literatura galega é Arredor de si de Otero Pedrayo, na que Adrián Solovio evoluciona cara o galeguismo.

Traído desde "http://gl.wikipedia.org../../../b/i/l/Bildungsroman.html"

Categoría: Literatura

##### Views

- Artigo
- Discusión
- Revisión actual

##### Procura

##### Outras linguas

- Dansk
- Deutsch
- English
- Español
- Français
- 日本語
- Nederlands
- ‪Norsk (bokmål)‬
- Polski
- Português
- Română
- Svenska
- 中文